กฎกระทรวงกฎกระทรวงฉบับที่ ๒(พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ว่าด้วยเครื่องแบบนักเรียนดุริยางค์ทหารอากาศ[๑] อาศัยอำนาจตามความในมาตรา ๔ และมาตรา ๖ วรรคหนึ่งแห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ ให้ยกเลิกความใน(๒) ของข้อ ๘ แห่งกฎกระทรวง (พ.ศ. ๒๕๓๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนดุริยางค์ทหารอากาศ และให้ใช้ความต่อไปนี้แทน(๒) หมวกหนีบสีเทา มีเครื่องประกอบ คือ(ก) ตราหน้าหมวก ใช้ตราหน้าหมวกปักด้วยไหมติดที่ด้านซ้ายห่างจากกึ่งกลางด้านหน้า ๔ เซนติเมตรโดยให้อยู่กึ่งกลางระหว่างขอบหมวกด้านล่างกับสาบหมวก(ข) ขลิบหมวกสีฟ้า กว้าง ๐.๕ เซนติเมตร รอบริมสาบหมวกข้อ ๒ ให้ยกเลิกความใน(๑) ของข้อ ๑๑ แห่งกฎกระทรวง (พ.ศ. ๒๕๓๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนดุริยางค์ทหารอากาศ และให้ใช้ความต่อไปนี้แทน(๑) เข็มขัดด้ายถักหรือวัตถุเทียมด้ายถักสีน้ำเงินดำกว้าง ๓.๒ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมน กว้าง ๓.๕ เซนติเมตร ยาว ๕.๕ เซนติเมตรมีฟันยึดสายเข็มขัดทั้งสองข้าง ที่กึ่งกลางหัวเข็มขัดด้านหน้ามีรูปดาว ๕ กลีบเหนือปีกนก ๒ ปีก วางทับอยู่บนวงช่อชัยพฤกษ์ ๒ ข้าง ข้างละ ๗ ใบเป็นแบบดุนนูนหรือประกอบยึดก็ได้ข้อ ๓ ให้ยกเลิกความใน(๒) ของข้อ ๒๑ แห่งกฎกระทรวง (พ.ศ. ๒๕๓๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนดุริยางค์ทหารอากาศ และให้ใช้ความต่อไปนี้แทน(๒) หมวกหนีบสีเทา ตอนหน้าเชิด ตอนหลังต่ำใช้ตราหน้าหมวกปักด้วยไหมติดที่ด้านซ้ายห่างจากกึ่งกลางด้านหน้า ๔ เซนติเมตรโดยให้อยู่กึ่งกลางระหว่างความสูงของหมวกข้อ ๔ ให้ยกเลิกความในข้อ ๒๔ แห่งกฎกระทรวง (พ.ศ.๒๕๓๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนดุริยางค์ทหารอากาศ และให้ใช้ความต่อไปนี้แทนข้อ ๒๔ เข็มขัดใช้เข็มขัดด้ายถักหรือวัตถุเทียมด้ายถักสีน้ำเงินดำซึ่งมีลักษณะตามข้อ ๑๑ (๑)ข้อ ๕ ให้ยกเลิกความในข้อ๓๘ แห่งกฎกระทรวง (พ.ศ. ๒๕๓๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนดุริยางค์ทหารอากาศ และให้ใช้ความต่อไปนี้แทนข้อ ๓๘ ตราหน้าหมวกมี ๒ ชนิด(๑) ตราหน้าหมวกทำด้วยโลหะ เป็นรูปปีกนก ๒ปีกสีเงินวางทับอยู่บนวงช่อชัยพฤกษ์สีทอง ๒ ข้าง ข้างละ ๖ ใบตรงใบช่อชัยพฤกษ์จดกันมีโบสีเงินเบื้องบนของปีกนกมีอุณาโลมสีเงินในพระมหามงกุฎเปล่งรัศมีสีทอง มี ๓ ขนาด คือขนาดใหญ่ กว้าง ๖ เซนติเมตร สูง ๗ เซนติเมตร ขนาดกลาง กว้าง ๔ เซนติเมตร สูง ๕เซนติเมตร และขนาดเล็ก กว้าง ๓ เซนติเมตร สูง ๔ เซนติเมตร(๒) ตราหน้าหมวกปักด้วยไหมมีลักษณะและขนาดเช่นเดียวกับตราหน้าหมวกทำด้วยโลหะขนาดเล็ก เว้นแต่ปักด้วยไหมสีทองในส่วนที่เป็นโลหะสีทองและปักด้วยไหมสีเงินในส่วนที่เป็นโลหะสีเงิน บนพื้นสักหลาดสีน้ำเงินดำให้ไว้ณ วันที่ ๑๔ พฤศจิกายน พ.ศ. ๒๕๕๕พลอากาศเอกสุกำพล สุวรรณทัตรัฐมนตรีว่าการกระทรวงกลาโหมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขชนิดและลักษณะของตราหน้าหมวกและลักษณะของหมวกและเข็มขัดสำหรับเครื่องแบบนักเรียนดุริยางค์ทหารอากาศให้มีความเป็นมาตรฐานและเหมาะสมกับการปฏิบัติหน้าที่ จึงจำเป็นต้องออกกฎกระทรวงนี้ปริยานุช/ผู้จัดทำ๒๒ พฤศจิกายน๒๕๕๕ปณตภร/ผู้ตรวจ๒๘ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๐๘ ก/หน้า ๘/๒๑ พฤศจิกายน ๒๕๕๕